Պատգամավոր Նիկոլ Փաշինյանն էլ երեկ հայտարարեց, որ եթե վստահություն լիներ, որ ՀԱԿ-ին կհաջողվի 27 ստորագրություն հավաքել, գուցե չմիանար նախաձեռնությանը, պարզապես ստորագրել է՝ ՍԴ դիմելու հնարավորությունը մեծացնելու համար: Ըստ նրա, Սահմանադրական դատարանն այն վայրը չէ, որտեղ իսկապես կարելի է վիճարկել արդյունքները: «Ես կարծում եմ, որ ընդհանրապես ծիծաղելի է 20 տարի անընդհատ արձանագրել` վայ, իշխանությունը կեղծեց: Մենք այդ իրավիճակը համեմատում ենք հետեւյալի հետ՝ դա նույնն է, որ ասես` վայ, ձեռքս տարա, կոկորդիլոսին մոտեցրի, կոկորդիլոսը թեւս պոկեց: Այդ արձանագրումը ի՞նչ է տալիս»,- «Ազատություն» ռ/կ-ին ասել էր Փաշինյանը: